NaiveNeuron/SloPal huggingface dataset:
Mazurek, Milan, poslanec NR SR (2022-03-22):
Ďakujem pekne. S pánom Šudíkom sme si to vysvetlili, teda tých 25 rokov už je teraz v zákone, to nie je naša novinka. Ak chcete byť primátor alebo starosta, musíte mať dvadsaťpäť rokov, tak to je už dohodnuté, platí to aj na šéfa VÚC. No a čo sa týka, Jožo Šimko, teba, to je všetko fajn, že v tých obciach nie je ani jeden človek, ktorý má strednú školu, a potom načo tie obce existujú, potom ich zlúčme dokopy alebo dajme už teraz pod nútenú správu, načo máme tie obce tak obetovať. A potom ale je tu druhý protiklad, čo ak je obec, ako napr. Žehra, kde má 400 obyvateľov, s ktorými nie sú žiadne problémy, žijú normálny, slušný život, a potom je osada, ktorá má povedzme 3-tisíc, a v tej obci máš ľudí, ktorí majú stredoškolské vzdelanie a radi by tú obec aj v prospech tej osady viedli lepšie a majú smolu, majú smolu, pretože osada si tam dookola opakovane a opakovane volí človeka, ktorý má problém prečítať svoj základný sľub, alebo ako písal Milan Krajniak, súčasný minister, si tam zvolí úžerníka, ktorý vedie nejakú mikromafiu lokálnu, zdierajú tú obec, tankuje celej osade do áut a na toto sa musia pozerať občania Žehry a pozerať na to, ako im narastajú dlhy. Teraz platí ten istý argument, čo si povedal ohľadne tých obcí, že no tak si ich zvolili, nech to tam majú, nech ich dovedie do nútenej správy. Prečo musia trpieť tí ľudia, ktorí žijú v tej časti Žehry, kde sa snažia žiť normálne, slušne? Rozumieš, my musíme nájsť nejaké riešenie, ako sa k tomuto postaviť, nemôžme to nechať len tak, lebo takýmto spôsobom naozaj aj ten posledný slušný človek sa z tej Žehry odsťahuje, nechá to tak a proste zmení sa to na ďalšie hladové pole, absolútne zdevastované, zničené, kde môže štát posielať, koľko len daní chce, jednoducho nepohne sa nič k lepšiemu, pretože takáto obec nemôže z princípu, z logiky veci normálne fungovať, takže nejakým spôsobom to začať riešiť musíme. Ak sa dôjde do stavu, že nebudú vedieť postaviť ani jedného kandidáta na starostu, hneď musí nastúpiť štát a začať tieto obce nejakým spôsobom riešiť, pod nejakú inú správu alebo ich zlúčiť, proste niečo vymyslieť.
Jurinová, Erika, podpredsedníčka NR SR (2013-02-12):
Pán poslanec Mihál.
Kažimír, Peter, podpredseda vlády a minister financií SR (2015-09-18):
Ďakujem pekne, pán podpredseda. Ide o iniciatívny materiál, ktorého potreba vyplynula z doterajšej chýbajúcej právnej úpravy finančných nástrojov v zákone č. 292/2014 Z. z., ako aj z aplikačnej praxe pri implementovaní finančných nástrojov v programovacom období v rokoch 2007 – 2013 a z požiadaviek orgánov zapojených do riadenia implementácie európskych štrukturálnych a investičných fondov v tom ďalšom programovom období. Mám na mysli roky 2014 až roky 2020. Na úrovni Európskej únie vzrastá význam finančných nástrojov ako prostriedku implementácie európskych štrukturálnych a investičných fondov. Európska komisia vyzýva členské štáty k významnému navýšeniu pomeru medzi návratnou formou pomoci, čiže finančnými nástrojmi a nenávratnou formou pomoci, ktorá je stále väčšinová a tak obľúbená. Rovnako je princíp fungovania finančných nástrojov využitý aj pri tzv. Junckerovom investičnom pláne. Na rozdiel od grantov sú finančné nástroje návratnou formou pomoci. Konečný prijímateľ môže vďaka nim získať prístup k financovaniu za oproti štandardným trhovým podmienkam zvýhodnených podmienok, ale tak ako pri štandardnom financovaní, musí ich vrátiť. Okrem toho, že sú návratné finančné nástroje, zapájajú do veľkej miery aj súkromný kapitál a prostriedky finančných inštitúcií, čím sa dosahuje tzv. pákovací efekt a zväčšovanie objemu celkových finančných prostriedkov, ktoré fungujú v ekonomike. Takéto prostriedky môžu aj päťnásobne prevyšovať fondy Európskej únie vyčlenené na finančný nástroj. Návratnosťou a zapojením dodatočných prostriedkov sa významne zvyšuje dopad takto vyčlenených finančných prostriedkov Európskej únie. Medzi výhody finančných nástrojov patrí, že na dosahovanie verejných cieľov sa využíva rozhodovací proces a know-how súkromného sektora. Zákon o finančných nástrojoch v programovom období rokov 2014 – 2020 upravuje najmä kompetencie a postavenie orgánov, princípy riadenia, implementačné a kontrolné mechanizmy a postup vykonávania finančných nástrojov. Súčasťou predloženého návrhu sú aj novely nadväzujúcich právnych predpisov, ktoré majú zabezpečiť možnosť výkonu kontroly a vládneho auditu v subjektoch implementačnej štruktúry. Účinnosť tohto zákona sa navrhuje od 1. decembra tohto roku. Ďakujem pekne.
Pellegrini, Peter, predseda NR SR (2015-10-07):
Prezentujme sa a hlasujme o tomto návrhu. (Hlasovanie.) Prítomných 139 poslancov, za hlasovalo 44, proti bolo 24, zdržalo sa 70, nehlasoval 1. Návrh sme neschválili. Pán poslanec Július Brocka teraz uvedie hlasovanie v prvom čítaní o návrhu poslanca Kaníka na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi (tlač 1741), bod 150 programu. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov , tlač 1741.)
Záhumenský, Marian, poslanec NR SR (2015-09-30):
Ďakujem pekne. Ctené kolegyne, kolegovia, ja by som sa nesmierne tešil, keby ste predložili akýkoľvek zoznam, ktorý by znižoval DPH na potraviny, ale nie z opozičných lavíc, ale z vládnych lavíc, keď ten návrh môže, môže mať relevantnú váhu a má aj zodpovednosť. Ani jeden jedinýkrát za desať rokov, čo som v parlamente, som od vás nič podobné nevidel, okrem toho, že ste predkladali a hlasovali návrhy na zvýšenie DPH, vrátane potravín. Viete dobre, že Slovensko má najvyššiu dépeháčku v pomere k priemernej mzde v národnom hospodárstve. Napriek tomu ste zvyšovali potraviny najmä pre, čo sa týka, najmä pre tie najslabšie skupiny obyvateľstva. A keď vláda prišla s návrhom, myslím, že celkom na prvýkrát dobrým návrhom a dosť rozsiahlym, ja verím, že ten návrh sa bude, či tie body alebo potraviny sa budú aj rozširovať so zníženou sadzbou DPH, tak prichádzate s obrovskou kritikou. Prosím vás, pozrite sa na vaše správanie, ako ste vy spôsobiIi zvýšenie DPH. Viete, ľahko sa zvyšuje DPH, ale ťažko sa vracia späť, aby sa udržala DPH v prospech spotrebiteľa. To je problém. Vy ste ju zvýšili bez mihnutia oka zo 14 na 20, ale problém je vrátiť späť a udržať tú dépeháčku pre spotrebiteľa. A tam je zodpovednosť. Ale ani jeden-jedinýkrát sa žiadny poslanec, ktorý dneska sedí v opozícii, nepostavil seriózne, ako keď ste boli vo vláde, k tomu, aby ste nezvyšovali dépeháčku a aby ste prišli s návrhom, aby ste ju znižovali. Takže prosím vás, trochu kritiky do vlastných radov. Ďakujem.
P. Hrušovský, predseda NR SR: (2005-05-24):
(Hlasovanie.) 138 prítomných, 91 za, 24 proti, 22 sa zdržalo, 1 nehlasoval. Body 7, 8 sme schválili. Pozmeňujúce návrhy pod poradovým číslom 7, 8 poslanca Miklušičáka sme schválili, zostáva nám hlasovať o poslednom bode 9.
Pleštinská, Zita, poslankyňa NR SR (2023-06-16):
Ďakujem pekne, pán predsedajúci. Ďakujem, Jaro, za tvoje vystúpenie, možno by som ťa poopravila, že ministerstvo životného prostredia malo kompetenciu v oblasti územného plánovania a stavebného úradu, keď malo špecializovanú štátnu správu. Malo obvodný úrad, okresný úrad a na obvodnom úrade ja som robila skoro šesť rokov vlastne v tejto špecializovanej štátnej správe. Potom sa to prenieslo na okresné úrady a preneseným výkonom štátnej správy na obce. Čiže v tomto období bola, bola vlastne tá špecializovaná štátna správa. Samozrejme, zákon 50/1976 Z. z. je už niekoľkokrát novelizovaný a nezodpovedá požiadavkám tejto doby, určite starostovia, primátori, predsedovia vyšších územných celkov vedia, čo všetko si musia, akú tortúru podstúpiť, aby vybavili stavebné povolenie, a potom je to možno problém aj pri čerpaní štrukturálnych fondov. Keď sa pôjdeme pozrieť do Poľska, tam je ten celý proces oveľa jednoduchší, a preto aj čerpanie štrukturálnych fondov je na inej úrovni ako na Slovensku. My sme pripravovali novú paradigmu v oblasti územného plánovania s stavebného poriadku, od začiatku som sa vlastne zúčastňovala na všetkých stretnutiach, ktoré sa robili na úrade pána podpredsedu vlády, bývalého, Holého, čiže takisto aj tu s kolegyňou Ankou Zemanovou, samozrejme, nikdy sa nedá spraviť úplne maximum, aby sme všetci boli spokojní, ale bol to dobrý kompromis a život ukáže. Od 1. 4. 2024 bude celkom nový systém a keďže tú 1505 by sme neschválili, tak potom celý úrad bude mať problém a nielen úrad bude mať problém, ale, samozrejme, aj tí ľudia, ktorí budú potrebovať stavebné povolenie, a to sú naši, stále hovoríme developeri, ale to sú stavebné firmy a od toho závisí rozvoj Slovenska, čiže... (Prerušenie vystúpenia časomerom.)
Glváč, Martin, podpredseda NR SR (2016-10-11):
Ďakujem. Prerušujem rokovanie o tomto bode programu.
P. Farkas, poslanec: (2001-12-13):
J. Migaš, predseda NR SR: Hlasujeme o bode č. 11 na strane 21. Hlasujeme o bode č. 11 na strane 21. (Hlasovanie.) Prítomných je 132 poslancov, za 51, proti 28, zdržalo sa 49, nehlasovali 4. Tento návrh sme neschválili. Ďalej.
Nováková, Alena, poslankyňa NR SR (2023-12-20):
Vážený pán predsedajúci, vážené panie poslankyne, vážení páni poslanci, dovoľte mi predložiť správu výborov Národnej rady Slovenskej republiky o prerokovaní návrhu rozpočtu Sociálnej poisťovne na rok 2024 a rozpočtový výhľad na roky 2025 a 2026, tlač 119a. Predseda Národnej rady Slovenskej republiky rozhodnutím č. 114 zo 14. decembra 2023 pridelil návrh rozpočtu Sociálnej poisťovne na rok 2024 a rozpočtový výhľad na roky 2025 a 2026 na prerokovanie výboru pre financie a rozpočet a výboru pre sociálne veci. Ako gestorský výbor určil výbor pre sociálne veci. Návrh rozpočtu Sociálnej poisťovne na rok 2024 a rozpočtový výhľad na roky 2025 a 2026 prerokovali a odporučili Národnej rade Slovenskej republiky schváliť oba určené výbory s tým, že predpokladané príjmy a výdavky na rok 2024 sú rozpočtované tak, ako je uvedené v predloženom materiáli. Výbor ma uznesením poveril predložiť Národnej rade Slovenskej republiky správu o výsledku prerokovania návrhu rozpočtu Sociálnej poisťovne na rok 2024 a rozpočtový výhľad na roky 2025 a 2026 vo výboroch a návrh uznesenia Národnej rady Slovenskej republiky, ktorý tvorí prílohu správy. Správa výborov Národnej rady Slovenskej republiky o prerokovaní návrhu rozpočtu Sociálnej poisťovne na rok 2024 a rozpočtový výhľad na roky 2025 a 2026 bola schválená uznesením Výboru Národnej rady Slovenskej republiky pre sociálne veci č. 20 z 19. decembra 2023. Pán predsedajúci, otvorte, prosím, rozpravu.
P. Paška, predseda NR SR: (2007-06-26):
(Hlasovanie.) Prítomných 125, za 78, proti 1, zdržalo sa 44, nehlasovali 2. Konštatujem, že sme uvedené body zo spoločnej správy schválili.
Šefčík, Marek, poslanec NR SR (2021-04-30):
Ďakujem za slovo. Vážený pán expremiér alebo Igor... (Reakcia z pléna.) Zareagujem na tú časť, kde si hovoril o predvolebnom sľube a budem troška aj osobný... (Reakcia z pléna. Prerušenie vystúpenia predsedajúcim.)
Nash, Natália, poslankyňa NR SR (2024-05-10):
Ďakujem pekne za slovo, pán predsedajúci. Ďakujem, pani kolegyňa Kolíková, za váš vecný a kultúrny prejav bez osobných útokov, pretože presne takto treba pristupovať k tým osobným útokom a opúšťaniu sa, ktoré tu predviedli podpredseda Blaha a podpredseda Danko. My vecne kritizujeme pani ministerku za je nekompetentnosť a neschopnosť. Chcem tiež pripomenúť tých 188-tisíc podpisov pod petíciu za jej odvolanie, ktorej jedinou reakciou, na ktorú sa zmohla, bolo trestné oznámenie, ktoré podala a ktoré polícia zamietla. My tu vecne kritizujeme jej slová a činy, my tu vecne kritizujeme jej urážlivú komunikáciu ktorá podnecuje nenávisť. My tu vecne kritizujeme to, ako homofóbne, transfóbne uráža ľudí. My tu kritizujeme to, ako nechápeme, že sa cíti dotknutá tvorbou slobodných umelcov. Snaží sa ovládať kultúru a keď sa jej to nepodarí, tak sa ju snaží likvidovať, nie ju rozvíjať a podporovať. Podnecuje nenávisť voči LGBT+ ľuďom a to ju diskvalifikuje, pretože je to v rozpore s našou ústavou. Snaží sa kultúru ovládať cez fondy, zlikvidovať odborné rozhodovanie a chce ho nahradiť politickým rozhodovaním. Odvoláva kompetentných ľudí a na ich miesta dosadzuje svojich priateľov a sympatizantov. Obnovila spoluprácu s Ruskom a Bieloruskom, a to je naozaj najväčšia hanba, ktorej sa podľa môjho názoru dopustila zatiaľ. Ďakujem pekne.
Figeľ, Ján, podpredseda NR SR (2014-02-07):
Nech sa páči, Tibor Lebocký.
P. Paška, predseda NR SR: (2007-09-18):
Teraz pán poslanec Brocka bude uvádzať hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov (tlač č. 390).
P. Paška, predseda NR SR: (2007-06-21):
(Hlasovanie.) Prítomných 131, za 109, proti 13, zdržalo sa 8, nehlasoval 1. Prvý návrh pani poslankyne Muškovej sme schválili.
Kresák, Peter, poslanec NR SR (2017-05-10):
Ďakujem pekne, pán predseda. Po dohovore s predkladateľom navrhujem, aby sme o tomto návrhu hlasovali o sedemnástej hodine. Ja budem potom predkladať, samozrejme, jednotlivé body na hlasovanie.
Laššáková, Jana, podpredsedníčka NR SR (2014-12-12):
Na vystúpenie pána poslanca s faktickou poznámkou pán poslanec Daniš, pani poslankyňa Janíková. Končím možnosť prihlásiť sa s faktickými poznámkami. Nech sa páči, pán poslanec Daniš.
Beblavý, Miroslav, poslanec NR SR (2019-11-26):
Hlasuje sa o tom, hlasuje sa o tom, čo vy ako predsedajúci uznáte, že je možné o tom hlasovať. Viackrát ste už nedali hlasovať o procedurálnych návrhoch, pán predsedajúci... (Prerušenie vystúpenia predsedajúcim.)
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 138, za 66, proti 15, zdržalo sa 57. Uvedený návrh sme neschválili. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať o bode 126 schváleného programu, ktorým je prvé čítanie o návrhu poslancov Kremského a Krajčího na vydanie zákona, ktorým sa mení a dopĺňa zákon č. 254/98 Z. z. o verejných prácach, tlač 1489. Spravodajcom je člen z výboru pre hospodárske záležitosti pán poslanec Peter Liba, prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Petra Kremského a Mareka Krajčího na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov , tlač 1489.)
P. Hrušovský, podpredseda NR SR: (2002-03-20):
Páni poslanci, otváram rozpravu o tomto bode programu. Konštatujem, že nikto z prítomných pánov poslancov nechce vystúpiť k prerokúvanému návrhu zákona, preto vyhlasujem rozpravu o tomto bode programu za skončenú. Chcem sa opýtať ctenej snemovne, či je všeobecný súhlas s takým postupom rokovania o ďalších bodoch programu, aby sme do 12.00 hodiny rokovali o jednotlivých bodoch, tak ako sú navrhnuté v programe schôdze, a po odpoludňajšej prestávke o 14.00 hodine hlasovali o všetkých prerokovaných bodoch dnešného dopoludňajšieho rokovania. Ďakujem za súhlas. Prerušujem rokovanie. Pani navrhovateľka, pán spoločný spravodajca, môžete opustiť svoje miesta. Prosím teraz pána poslanca Bajana, ktorý je jedným z navrhovateľov návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , ktorý prerokúvame ako tlač 1318, ktorého súčasťou je aj spoločná správa výborov, ktorú máte ako tlač 1318a, aby návrh zákona odôvodnil a uviedol. V. Bajan, poslanec: Ďakujem pekne, pán podpredseda. Vážené kolegyne, kolegovia, nebudem opakovať dôvody, prečo predkladám tento návrh zákona. Uviedol som ich v prvom čítaní, preto len veľmi krátko poviem, dôvody, samozrejme, nepominuli, dokonca sa multiplikujú. Takže naozaj vás prosím o podporu pri tomto návrhu zákona s tým, že poslanci veľmi poctivo prerokovali tento návrh vo výboroch. A veľmi dlhé hodiny sa v nich rokovalo o pozmeňujúcich návrhoch, ktoré, predpokladám, zaznejú po spoločnej dohode v rozprave. Len krátka poznámka k spoločnej správe. Ako predkladateľ nevidím problém prijať všetky body, dokonca aj bod 4, ktorý gestorský neodporúča prijať. Myslím si, že všetky body, ktoré zazneli, alebo všetky problémy, ktorých sa dotkli pozmeňujúce návrhy, smerujú k vylepšeniu tohto návrhu. Preto vás prosím ešte opätovne o podporu s tým, že som pripravený na niektoré otázky z diskusie odpovedať, ak budú smerované smerom ku mne. Takže, pán predsedajúci, prosím vás, dajte slovo spravodajcovi.
Ďuriš Nicholsonová, Lucia, podpredsedníčka NR SR (2018-05-17):
Ďakujeme pekne. Tak teraz v písomnej časti rozpravy ešte vystúpi pán poslanec Boris Kollár. Nech sa páči.
Hlina, Alojz, poslanec NR SR (2024-06-19):
Pán Gašpar, garantujem vám, že keby ste robili nejakého šéfa stolárskej dielne a váš syn by robil, ja neviem, niekde v autoservise (povedané so smiechom), nikoho by netrápilo, kde býva a za čo tam býva. Prosím? (Reakcia z pléna.) Nie. Čo tým chcem povedať? Že keby robil v nejakom civilnom zamestnaní, dobre, tak možno som nenašiel vhodný príklad. Chcel som tým povedať, že keby ste robili mimo politického priestoru, tak niko... možno keby ste robili v Googli, to je jedno, hej, vyberte si, čo vám pasuje, tak pardon, keď som nevybral vhodný príklad. Ale nikoho by netrápilo, kde bývate, za čo bývate, skade na to máte. Šli ste do politiky, musíte zniesť. Viete, čo bolo výsadou politiky? Že cnostní muži išli do politiky. Cnostní muži. Muži, ktorí niečo v živote dokázali, niečo ktorí vedeli, išli do politiky a rozprávali o tom, že ako tú krajinu, išli vzorom, išli príkladom. Čo my sme urobili zo slovenskej politiky? Tu sa jeden skrýva pred druhým, skade to má, nemá to, nepýtajte sa ma, ochráňte ma, ja nechcem, neviem (povedané so smiechom), viete, smiešne. Kde sú nejaké starorímske zásady cnostných mužov? Vôbec to tu nie je. Pán Gašpar, nenariekajte, že sa pýta niekto, že skade má váš syn na ten dom. Ja neviem ani, pre mňa za mňa, šiel do politiky, je v politike? Tak nech sa páči. A viete, vy prichádzate o level vyššie, že si idete vyamnestovať tie nezrovnalosti zákonom, hej, že už sa nepýtajte, už nám tu neprotestujte, už nám tu nič nerobte, už sme si to dokonca schválili väčšinou, že je to už teda v poriadku, už to je aj protizákonné sa pýtať. Lebo to bude tá mentálna skratka. Už bude protizákonné sa pýtať, že odkiaľ kto nadobudol niečo, nejakú nehnuteľnosť a či vôbec na ňu mal a či na ňu môcť, vôbec vedel na ňu zarobiť. Je ešte toho veľa čo povedať, skúsim možno, neviem, zvážim, či sa prihlásim. Ďakujem.
Tomčo, Štefan, poslanec NR SR (2011-04-05):
Bez odporúčania. Išla informácia.
Hrnčiar, Andrej, podpredseda NR SR (2019-02-05):
Pani poslankyňa Antošová.
V. Veteška, podpredseda NR SR: (2004-03-11):
M. Cagala, poslanec: Ďakujem pekne, pán predsedajúci. Milé kolegyne, vážení kolegovia, dovoľte niekoľko slov aj mne povedať k tomuto, pretože v tom čase, keď sa malo udiať, čo tu je napadnuté prokurátorom a samozrejme vyšetrovateľom a začať zbavenie imunity pána poslanca Reháka a Pinkavu, som bol členom prezídia Fondu národného majetku. Chcem povedať jedno, že prezídium bolo informované o každom kroku, ktorý výkonný výbor konal, a tento krok bol skutočne v stimule so zákonom alebo v rámci zákona, pretože kto mohol vtedy povedať, že funkcionári, ktorým byty boli pridelené, ktorým práve Fond národného majetku mal nájsť byty na to, aby v Bratislave mohli fungovať, aby mohli v Bratislave vykonávať svoju funkciu, aby nebolo, že funkcionári, všetci, či vládni, či fondu, všetci budú len z Bratislavy a okolia, aby mohli dochádzať dennodenne domov. To boli funkcionári, ktorí prišli z východu, z Košíc, z Prešova a samozrejme, z iných oblastí, z Krtíša a bolo treba pre nich vytvoriť podmienky. Fond práve vytváral tieto podmienky a predaj bol realizovaný preto, že nikto nevedel, že po roku 1998 ďalej nebudú vo funkciách. Keby boli vo funkciách dodnes, tak o tom ani nikto nehovorí dnes. Žiaľ, taký stav nastal, že po roku 1998 prišla iná garnitúra, iná zmena, preto aj tento stav sa dnes hodnotí, že on je problémový. On problémový nebol, keby, hovorím ešte raz, boli funkcionári ďalej pokračovali vo svojej práci a nebolo by sa dnes ani rozprávalo, takže ja som presvedčený, že fond konal v zmysle zákona, podľa zákona. Ďakujem za pozornosť.
Grendel, Gábor, podpredseda NR SR (2021-12-09):
Doplňujúca otázka, pán poslanec Čepček.
Pellegrini, Peter, predseda NR SR (2015-03-18):
Ďakujem, prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1404. Návrh na jeho pridelenie na prerokovanie výborom je v rozhodnutí č. 1413. Mám poznamenané, že má ho predložiť pán poslanec Igor Matovič, ale predloží ho druhý z navrhovateľov. Pán Viskupič, vy? Vy? Za navrhovateľov. Takže poprosím teraz pána Viskupiča, aby za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1404.)
Lipšic, Daniel, poslanec NR SR (2013-05-21):
Ja len stručne, lebo v princípe je ten problém dopĺňať do zoznamu omamné látky, ktoré novo vznikajú. Každý deň vzniknú mnohé nové syntetické drogy. Je to problém, ktorý vláda bývalá riešila, myslím aj tým, že to vlastne ide cez podzákonný predpis, aby to bolo operatívnejšie. Čiže to je jeden problém. Problém, ktorý som spomínal ja, trestanie alebo teda stíhanie alebo trestných sadzieb malých dílerov, je iný problém. Ak medzi tým vidíte súvislosť, tak vám k tomu gratulujem.
V. Veteška, podpredseda NR SR: (2007-03-20):
Ďalším bodom je prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 215). Návrh na jeho pridelenie a prerokovanie máte v rozhodnutí č. 217. Prosím teraz ministra financií Slovenskej republiky pána Jána Počiatka, aby vládny návrh zákona uviedol.
Ďurica, Ondrej, poslanec NR SR (2022-12-08):
Ďakujem pekne. Ďakujem predrečníkovi za jeho postoj, vážim si, že ako člen koalície sa postavil a nebál sa povedať presne to, čo povedal, tú skúsenosť osobnú s médiami, ktorú má, pretože s médiami má podobnú skúsenosť niekoľko ďalších poslancov v tomto pléne a je zaujímavé a je paradoxom, že pokiaľ sa domáhate pravdy, keď vás médiá označia akýmkoľvek spôsobom, tak vám je odpovedané asi v tom duchu, že ako verejný činiteľ musíte byť pripravený na oveľa tvrdšiu kritiku a musíte znášať ako verejne činná osoba aj útoky, aj častokrát nepravdu z bulvárnych médií, takže o to, o to dôležitejšie je, že to tu zaznelo, o to dôležitejšie je si uvedomiť, že akýkoľvek pokus o cenzúru z druhej strany je neprijateľný, pretože vy v podstate nemáte právo sa brániť, vy máte právo znášať všetky možné útoky, ale na druhej strane, keď chcete vy vyjadriť svoj názor a nejakým spôsobom povedať to, čo si o probléme myslíte, tak tým nástrojom je cenzúra, nástrojom je vypínanie webov a podobne. Som rád, že tu prebieha takáto diskusia, že tu zaznieva čoraz viac názorov, že ten návrh zákona je zlý a ešte raz veľká vďaka za to, že ste sa takýmto spôsobom a možno aj z tej, z tej osobnej roviny a osobnej skúsenosti tuná podelili s nami, že to, že to počul celý národ, ako veci fungujú, ako médiá pracujú.
Kuffa, Filip, poslanec NR SR (2021-04-30):
Ďakujem za slovo. Pán minister Mičovský, povedali ste, že ste najbohatší rezort, hej, ministerstvo pôdohospodárstva a rozvoja vidieka. Čo sa týka zodpovednosti za krajinu, spravujete 88 % výmery Slovenska, patria tam lesy, polia, lúky. Ja si dovolím tvrdiť, že tam patrí aj voda, aj keď kompetenčne patrí síce pod životné prostredie, ale kvalitu vody zabezpečuje práve obhospodarovanie krajiny, hlavne lesných pozemkov. Povedali ste, že na Slovensku máme polia a to citujem doslova „polia s chudobnou produkciou“, dá sa to chápať aj možnože tá chudoba v tom zmysle tej pestrosti druhov, hej? Povedali ste, že nemáme, nemáme v podstate to pestré prestrenie stola, ktoré by sme potrebovali. Minulý rok ste lietali na lietadle, hovorili ste, že máme tu žlté lány, že to treba zmeniť. Ale tu si treba uvedomiť jednu vec, že v podstate poľnohospodári sa správajú tak a pestujú to, za čo sú najviac asi podporovaní. A my sa tu nemôžme dneska čudovať, že oni pestujú repku, keď každý z nich vám povie, že za to dostane najviac peňazí. Čiže vy, keď ste nezmenili systém, darmo budete čakať, že sa zmení, že tu budeme mať teda väčšiu tú pestrosť tých druhov. Máte veľké vízie. Ja sa priznám, niektoré sa mi páčia, aj keď tu rozprávate o medonosných pásoch, biopásoch a tak ďalej. Ale vy si musíte uvedomiť jednu vec, vy nemáte čas. Vy síce vychádzate z predpokladu, že štyri roky tu budete niečo meniť, ale všetko nasvedčuje tomu, že v podstate rok ste už stratili, nezmenilo sa nič a tie ďalšie, to ďalšie časové obdobie vaše je veľmi, veľmi otázne. Povedali ste, že SPF zachraňuje stovky hektárov. No, to by som rád teda vedel, že v akom zmysle, lebo to som vážne nepochopil. Redistributívna platba. Viete, na výbore ste nám hovorili, že bude to 150 eur na hektár, aj keby bolo čo sa stalo. Výsledok je 50 euro na hektár. Plán obnovy a odolnosti, nula euro.
V. Novotný, poslanec: (2008-12-03):
Odôvodnenie. Výbor Národnej rady Slovenskej republiky pre zdravotníctvo požiadal ministra zdravotníctva predložiť predmetnú správu na základe uznesenia výboru z 13. októbra 2008. Výbor správu prerokoval na svojom rokovaní dňa 4. novembra a zobral ju na vedomie. Vzhľadom na závažnosť a spoločenskú citlivosť problematiky obsiahnutej v tejto správe navrhujem správu prerokovať v pléne Národnej rady Slovenskej republiky. Ďakujem pekne.
Blanár, Juraj, podpredseda NR SR (2023-03-14):
Ďalší s... ďalšia s faktickou poznámkou pani poslankyňa Jana Bittó Cigániková.
Suja, Miroslav, poslanec NR SR (2021-10-21):
Ďakujem za slovo, pán podpredseda. No, mali sme tu čitateľský krúžok. Už som len čakal, že pán poslanec Žiak, že začne obhajovať pedofilov, ako to zvykne. Ale čo čakať od človeka, ktorému nevadí eštebák Budaj, ktorému nevadí udavač Benčík. Neprekvapili ste ma, pán poslanec Žiak z SaS. Viete, koalícia alebo koaličné poslankyne mali tlačovku. Mali tlačovku, kde vyzývali, kde vyzývali na slušnosť. Ja si myslím, že vyzývali na slušnosť v pléne. A, pán poslanec Žiak, vy idete a idete vykrikovať kolegovi, že je otcovrah? Vy idete vykrikovať kolegovi poslancovi, že je otcovrah? To kde sme? (Reakcia z pléna.) Však ale vidíme, to ako hlboko sme klesli? (Reakcia z pléna.) To nie je možné! Toto nie je možné! Ako musím byť, ja neviem, že aj keď nemám iné alebo mám iné názory ako niekto z vás, tak rešpektujem váš názor. Mám iný, ale neznížim sa k tomu, aby som ho nazýval do otcovrahov. A to povedal tu, to sú svedkovia, to povedal tu predo mnou. (Reakcia z pléna.) Možno ste vy, kolega, to nepočul, on to povedal, ani to netají, že to nepovedal. Povedal ste to alebo nie? Vidíte, ani to netají. On to povedal tu. Veď to nie je možné. On sa smeje ako postihnutý. Sa nečudujte, že tu chceme, aby tu boli testy, aby sme tu mohli mať psychiatri. Veď tu by sa vyžili! Pozrite sa, takýto chudák ani nepozre sa na faktické, si ich nevypočuje. Ale urážať kolegov, že si zabil vlastného otca, to je poslanec SaS-ky! Teraz zbabelo uteká. Presne tá SaS-ka, tí liberáli, ktorí hovoria, že oni sú tolerantní, že to sú tí najlepší politici. Tak teraz to ukázal, akí sú tolerantní. Kolegovi Blahovi ide vykrikovať, že si zabil otca?! A ešte má tú drzosť odísť stadeto.
Blanár, Juraj, podpredseda NR SR (2022-09-22):
Pani poslankyňa Zemanová s faktickou poznámkou.
Danko, Andrej, predseda NR SR (2017-04-06):
Pani poslankyňa Blahová.
Jurinová, Erika, poslankyňa NR SR (2016-06-07):
Ja chcem oznámiť členom výboru pre ľudské práva a národnostné menšiny, že... (Prerušenie vystúpenia predsedajúcim.)
Škripek, Branislav, poslanec NR SR (2012-08-03):
Ďakujem pekne. Ja sa chcem veľmi pekne poďakovať Igorovi, že tu rozprával o tom, aký dopad bude mať takáto úprava, hlavne teda o tých dohodách, na ľudí, ktorí sa snažia si trochu privyrobiť, pretože dnes je doba, kedy sú na Slovensku drahé potraviny aj oblečenie. Na Slovensku sa draho predávajú nekvalitné čínske výrobky, je drahé telefonovanie, je nenormálne drahý benzín. A teraz koho sa to dotkne? Študenti, ktorí si chcú v lete zarobiť. Ja mám synovca, ktorý si odíde do Nemecka a zarobí si neskutočne veľa peňazí na zbieraní uhoriek, predstavte si, až okolo 5-tisíc euro si pravdepodobne donesie, ale na Slovensku sa takéto niečo dohodárovi nemôže stať, takže študenti, ktorí si chcú privyrobiť cez leto, možno, že si povedia, že radšej si zoberú nejaké vreckové od rodičov a prepijú to a prehajdákajú, lebo robiť sa neoplatí. Mamičky na materskej. Všetci dobre vieme, ako ťažko sa žije rodičom malých detí a zvlášť slobodné mamy, ktoré proste z nejakého dôvodu nemajú vedľa seba muža, chcú si privyrobiť, toto ich postihne. Ďalej sú to slobodní umelci. Títo ľudia pracujú na dohody, zrazu budú mať menej. Ďalej dôchodcovia, vieme, že majú dôchodky 240 až 290 eur mesačne, prepáčte, z toho sa naozaj nedá vyžiť. Predstavte si, Rómovia si môžu zarobiť na dohodách, lenže aj oni to budú obchádzať, pretože zase to bude menej výhodné, a malí remeselníci. Viete, ja si myslím, že naozaj by mala vláda myslieť predovšetkým na malých ľudí, pretože keď to je tá najširšia vrstva ľudí, ktorí žijú v spoločnosti. Keď tí budú spokojní a budú si môcť zarábať takýmto spôsobom, tak si povedia, že oplatí sa to. Budú viacej môcť nakupovať, budú kvalitnejšie žiť. Ja veľmi pekne ďakujem Igorovi, že toto všetko povedal a bol by som rád a šťastný, keby sa to podarilo presadiť. Teda zachovať pri pôvodnom stave. Aspoň.
Malatinský, Tomáš, minister hospodárstva SR (2014-05-14):
Ďakujem pekne. Vážená pani predsedajúca, vážené pani poslankyne, poslanci, vládny návrh, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov, predkladám za účelom vytvoriť zákonné predpoklady pre možnosť realizácie predaja cenných papierov štátu a Fondu národného majetku formou verejnej ponuky na kapitálovom trhu, tzv. formou IPO. Nakoľko aktuálne platný zákon navrhovaný postup neupravuje a existujúce formy privatizácie pri predaji akcií cez IPO sú neaplikovateľné, najpreferovanejšou alternatívou predaja majetkových účastí štátu a Fondu národného majetku v spoločnosti Slovak Telekom, a. s., je predaj akcií prostredníctvom kapitálových trhov a subsidiárne v závislosti od viacerých faktorov ovplyvňujúcej vyhliadky na úspech IPO, priamy predaj, prípadne ich kombinácia. Z hľadiska verejného záujmu pri nakladaní s majetkovými účasťami štátu, resp. aj Fondu národného majetku sa predaj majetkových účastí prostredníctvom kapitálových trhov formou IPO javí ako najtransparentnejší postup a vytvára predpoklady na naštartovanie fungovania kapitálového trhu, ktorého absenciou slovenská ekonomika dlhodobo trpí. Potreba prijatia navrhovanej legislatívnej úpravy vyplynula z jednotlivých úloh, ku ktorým bolo ministerstvo hospodárstva v spolupráci s Fondom národného majetku zaviazané vládou Slovenskej republiky. Predložený vládny návrh zákona je v súlade s Ústavou Slovenskej republiky, s ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Predložený materiál nemá vplyv na rozpočet verejnej správy, na podnikateľské prostredie, nemá sociálne vplyvy ani vplyv na životné prostredie a informatizáciu spoločnosti. Vážená pani predsedajúca, vážené poslankyne a poslanci, dovoľujem si vás požiadať o podporu predloženého návrhu zákona. Ďakujem.
Kollár, Boris, predseda NR SR (2021-09-22):
S ďalšou faktickou poznámkou vystúpi pán poslanec Kočiš. Nech sa páči, máte slovo.
Pellegrini, Peter, predseda NR SR (2015-02-11):
Prajeme všetko najlepšie. A budeme pokračovať v prerušenom rokovaní hlasovaním o návrhu uznesenia k zameraniu zahraničnej a európskej politiky na rok 2015, tlač 1338, bod 72 schváleného programu. Medzitým pán poslanec Číž môže pripraviť prípitok. Bude ho to relatívne dosť veľa stáť. (Smiech.) Poprosím teraz spoločného spravodajcu pána poslanca Michala Lukšu, aby uviedol hlasovanie o tomto bode programu. Tlač 1338, bod 72 schváleného programu. (Hlasovanie o Zameraní zahraničnej a európskej politiky Slovenskej republiky na rok 2015 , tlač 1338.)
Ďuriš Nicholsonová, Lucia, podpredsedníčka NR SR (2017-02-07):
Pani poslankyňa Verešová, nech sa páči.
Kaliňák, Robert, poslanec NR SR (2011-09-13):
Ďakujem pekne. Nie je to zvykom, ale chcem naozaj s vami súhlasiť, pán poslanec. Taká úprimná sebareflexia, sebakritika z vašej strany ma zaskočila, pretože takto úprimne priznať, že Slovensko sa dostalo do najťažšej situácie od svojho vzniku, je presne tým, že vládnete. A ja s vami len súhlasím. Až nebudete vládnuť, určite sa bude mať lepšie. (Potlesk.)
Laurenčík, Milan, podpredseda NR SR (2021-11-10):
Ďakujem, na vaše vystúpenie evidujem jednu faktickú poznámku. Nech sa páči, pán poslanec Eduard Kočiš.
R. Kaliňák, podpredseda vlády a minister vnútra SR: (2008-11-06):
Dámy poslankyne, páni poslanci, myslím si, že vo všetkých týchto otázkach, pretože už je tretia z radu, som poskytol všetky informácie. Ale opätovne hovorím, že na všetkých záberoch či zranených, či tých, ktorí útočili, hailovali alebo protestovali, sme nikdy nerobili rozdiel medzi fanúšikom Slovanu, fanúšikom DAC. Ale robili sme zásah len proti vagabundom na jednej aj na druhej strane. (Potlesk.) Tak nebudeme tolerovať akékoľvek prejavy na strane slovenskej, ani akejkoľvek inej, ktorá príde na akýkoľvek futbalový zápas, medzištátny, akéhokoľvek charakteru zo severu, zo západu, z východu ani z juhu. To je, čo k tomu môžem povedať. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o návrhu, ktorým pridelíme návrh tohto zákona výborom. Je to už rozhodnutie v rámci pozmeňujúceho návrhu, ktoré, ktorý podal pán poslanec Mikloško. (Hlasovanie.) Prítomných 133 poslancov, za hlasovalo 131 poslancov, zdržali sa 2 poslanci. Konštatujem, že sme tento návrh spravodajcu schválili. Pán poslanec Lukša uvedie v treťom čítaní hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Organizácie spojených národov o jurisdikčných imunitách štátov a ich majetku , tlač 1626, bod 36 programu.
Pellegrini, Peter, predseda NR SR (2023-11-21):
Pán poslanec Pročko.
Horváthová, Eva, poslankyňa NR SR (2014-05-16):
Ešte by som chcela toho trošku dosť povedať, tak na desať minút. Takže necháme to potom o týždeň.
Dostál, Ondrej, poslanec NR SR (2020-07-14):
Vážená pani predkladateľka, vážený pán podpredseda Národnej rady, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol ako gestorský výbor, s tým, aby gestorský výbor prerokoval návrh zákona do 14. septembra 2020. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
M. Číž, podpredseda NR SR: (2009-02-04):
Vážené kolegyne, kolegovia, vyhlasujem všeobecnú rozpravu za skončenú. Chce k vystúpeniu poslanca v rozprave zaujať stanovisko pán minister? Nie, ďakujem pekne. Pán spravodajca pravdepodobne nechce zaujať stanovisko k rozprave. Ďakujem. Prerušujem rokovanie o tomto bode programu. Teraz, pán minister, budeme pokračovať prvým čítaním o vládnom návrhu zákona o ekologickej poľnohospodárskej výrobe . Tento návrh zákona má tlač 872 a návrh na jeho prerokovanie vo výboroch má č. 887. Máte slovo, pán minister, a uveďte vládny návrh zákona.
Kolesík, Andrej, poslanec NR SR (2013-05-29):
Ďakujem. Vážená pani podpredsedníčka, vážený pán podpredseda vlády, vážené kolegyne, kolegovia, dovoľte mi predložiť spoločnú správu výborov Národnej rady Slovenskej republiky o výsledku prerokovania správy o členstve Slovenskej republiky v Európskej únii za rok 2012 (tlač 434a). Správu pridelil predseda Národnej rady svojím rozhodnutím č. 419 z 19. marca 2013 na prerokovanie zahraničnému výboru a výboru pre európske záležitosti. Za gestorský výbor určil výbor pre európske záležitosti. Výbor Národnej rady Slovenskej republiky pre európske záležitosti uznesením z 13. mája 2013 č. 75 a Zahraničný Výbor Národnej rady Slovenskej republiky uznesením z 2. mája 2013 č. 44 odporučili Národnej rade Slovenskej republiky vziať správu na vedomie. Gestorský výbor na základe stanovísk výborov a poslancov gestorského výboru vyjadrených v rozprave k tejto správe odporúča vziať správu na vedomie. Spoločná správa výborov Národnej rady Slovenskej republiky o výsledku prerokovania správy o členstve Slovenskej republiky v Európskej únii za rok 2012 vrátane návrhu na uznesenie Národnej rady Slovenskej republiky bola schválená uznesením gestorského výboru z 13. mája 2013 č. 78. Týmto uznesením ma výbor zároveň poveril plniť úlohy spoločného spravodajcu. Ďakujem pekne, pani podpredsedníčka, skončil som, otvorte, prosím, rozpravu.
Poliačik, Martin, poslanec NR SR (2013-02-14):
Ďakujem, pani predsedajúca. Dovoľte mi, aby som v zmysle § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k návrhu poslanca Jozefa Kollára na vydanie zákona, ktorým sa dopĺňa zákon Národnej rady o rokovacom poriadku v znení neskorších predpisov a o zmene zákona o Európskom mechanizme pre stabilitu a o doplnení niektorých zákonov. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Predseda Národnej rady predmetný návrh zákona zaradil v zmysle § 72 zákona o rokovacom poriadku do programu tejto schôdze, keďže návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Dôvodová správa obsahuje náležitosti v zmysle zákona o rokovacom poriadku. Z pripojenej doložky zlučiteľnosti návrhu právneho predpisu s právom Európskej únie vyplýva, že problematika návrhu právneho predpisu nie je upravená v práve Európskej únie. Zo znenia návrhu je zrejmý účel navrhovanej úpravy. Navrhovateľ predkladá návrh zákona so zámerom, aby rozhodnutia zástupcov Slovenskej republiky v orgánoch Európskeho mechanizmu pre stabilitu vopred schvaľoval špeciálny Výbor Národnej rady pre záležitosti Európskeho mechanizmu pre stabilitu, a to vzhľadom na vplyv záväzkov z európskych finančných stabilizačných mechanizmov na rozpočtové hospodárenie Slovenskej republiky. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po rozprave uzniesla podľa § 73 ods. 3 písm. c) uvedený návrh zákona prerokovať v druhom čítaní. V zmysle rozhodnutia predsedu Národnej rady č. 289 navrhujem, aby návrh zákona prerokovali ústavnoprávny výbor, výbor pre financie a rozpočet, zahraničný výbor a výbor pre európske záležitosti. Za gestorský výbor navrhujem ústavnoprávny výbor a odporúčam, aby výbory predmetný návrh zákona prerokovali do 30 dní a gestorský výbor do 32 dní. Pán predseda tu nie je, pani podpredsedníčka teda otvorí rozpravu. Ďakujem.
Šeliga, Juraj, poslanec NR SR (2022-11-08):
Ďakujem pekne. Pán predseda, v rozprave vystúpil pán poslanec Dostál, podal dva pozmeňujúce návrhy. Keďže viacerí poslanci vzali svoje podpisy späť pod prvý pozmeňujúci návrh, budeme hlasovať iba o dnes podanom pozmeňujúcom návrhu. Poprosím vás, dajte hlasovať o skrátení lehoty, keďže bol podaný dnes.
Blaha, Ľuboš, poslanec NR SR (2020-07-23):
Pán kolega, skutočne úplne zbytočne urážlivý prejav. Skúste aj trošku inteligencie do toho. Viete, ja to považujem priam za svetový rekord, že niekto dokáže ešte aj pri ukradnutej diplomovke zneužiť pamiatku Jána a Martiny. Toto je naozaj, čo by ste si nemuseli dovoľovať. Myslím si, že pán Kuciak sa musí v hrobe obracať, keď vás počúva. No, Igor Matovič jednoducho ukradol diplomovku. Sám to priznal. A boli ste to vy, ktorí odvolávali za niečo podobné Andreja Danka. Tak prečo sa čudujete, že je dneska Igor Matovič odvolávaný? Vám to naozaj nie je jasné? Ja tam vidím veľkú schizofréniu u Igora Matoviča, ale aj u vás kolegov z koalície. Také dve verzie Igora Matoviča: verzia 2019, verzia 2020. V 2019-om niekto pajcol diplomovku, tak mal odstúpiť. V roku 2020, ak pajcne diplomovku alebo rigorózku pán Kollár, pán Matovič alebo pán Gröhling, tak im ešte zatlieskame a ešte im odporučíme, aby ešte menej knižiek pekne pajcli. Veď to je schizofrenické. Z druhej strany. Keď v roku 2019 sa blokovali cesty, tak vtedy im bolo treba doniesť, blokujúcim, čajíček. Dneska, v roku 2020, treba týchto blokujúcich kriminalizovať. To je verzia Igora Matoviča v roku 2020. Ak sme my dávali seniorom pred voľbami trináste dôchodky, tak to bolo vykradnutie špajzy. Dneska vy zvýšite verejný dlh o 14 % a deficit bude 12 mld., ale to odrazu je preplnená špajza. Všetko je v najväčšom poriadku – rajská záhrada. Chápete, aký je to rozdiel? Igor Matovič sa mení z roka na rok, to je schizofrénia. Jediné, v čom ostáva, je v tom, že zaťahuje do politiky a do svojich podvodov svoju rodinu. Predtým to bola jeho mamina, ktorú zneužil na daňový podvod, teraz je to jeho manželka a deti, ktoré necháva bývať a žiť v nekolaudovanom byte, čo je porušenie zákona. Toto je naozaj hanebné.
Glváč, Martin, podpredseda NR SR (2018-09-18):
Ďakujem. S faktickými poznámkami jeden poslanec, končím možnosť, dvaja, končím možnosť prihlásiť sa. Pán poslanec Mora.
B. Bugár, podpredseda NR SR: (2004-03-03):
Pán minister, chcete zaujať stanovisko k rozprave? Áno? Nech sa páči, máte slovo.
Laurenčík, Milan, podpredseda NR SR (2021-05-27):
Pán poslanec, máte doplňujúcu otázku? Nech sa páči. Nemáte.
Gašpar, Tibor, poslanec NR SR (2024-02-08):
Budeme hlasovať o bode 33 pozmeňujúceho návrhu poslanca Galka.
Hrnčiar, Andrej, podpredseda NR SR (2018-05-09):
Pán poslanec Krajniak, nie je v rokovacej sále, druhýkrát stráca poradie. O slovo požiadal podpredseda Národnej rady pán Glváč, nech sa páči.
Grendel, Gábor, podpredseda NR SR (2020-07-14):
Pani poslankyňa Hatráková, nemôžem vám dať slovo, lebo sa musíte s faktickou prihlásiť počas vystúpenia. Pán poslanec Richter, chcete reagovať? Nie. Ďalší v rozprave vystúpi pán poslanec Pollák.
Glváč, Martin, podpredseda NR SR (2018-02-15):
Ďakujem veľmi pekne. Pán poslanec nechce položiť otázku. Prajem vám pekný víkend. Stretneme sa zatiaľ v riadnom termíne 13. marca. Všetko dobré, majte sa. A, samozrejme, vyhlasujem schôdzu týmto za skončenú a stretneme sa teda pravdepodobne 13. marca. (Rokovanie 26. schôdze NR SR sa skončilo o 15.04 hodine.)
Hrnčiar, Andrej, podpredseda NR SR (2018-10-18):
Vyhlasujem všeobecnú rozpravu za skončenú. Chce niekto zaujať stanovisko? Nechce. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o hazardných hrách a o zmene a doplnení niektorých zákonov . Vládny návrh zákona je uverejnený ako tlač 1136, návrh na jeho pridelenie na prerokovanie výborom je v rozhodnutí č. 1187. Prosím ministra financií Petra Kažimíra, aby vládny návrh zákona uviedol.
Nash, Natália, poslankyňa NR SR (2024-02-07):
Áno, takže idem čítať ten citát: „Napríklad v prípade nášho klienta pána Šipoša mala sadzba spadnúť z 15 až 20 rokov trestu odňatia slobody na 10 až 20 rokov. Vnímali sme to ako prínos, ale keď sa nad týmto zamyslíte, tak po novom ani za najťažšiu majetkovú kriminalitu, akú si vôbec viete predstaviť, nebude možné uložiť trest 10 rokov odňatia slobody. Je to stále nonsens," koniec citátu pána Ribára... (Prerušenie vystúpenia predsedajúcim.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-11-30):
Ďakujem pekne. Vážený pán podpredseda Národnej rady Slovenskej republiky, ctené dámy poslankyne, páni poslanci, na rokovanie Národnej rady Slovenskej republiky predkladám v prvom čítaní vládny návrh zákona o cestnej doprave. Vláda návrh zákona prerokovala 9. novembra tohto roku a schválila ho uznesením č. 693. Potreba zásadne novej alebo zásadnej novej právnej úpravy podnikania v cestnej doprave je daná predovšetkým skutočnosťou, že orgány Európskej únie nahradili nepriamu reguláciu dopravného trhu cestnej dopravy smernicami, teda tá nepriama, je smernicami priamou reguláciou, teda nariadeniami Európskej únie. Tým vnútroštátna právna úprava podnikania v cestnej doprave už nie je v pozícii povinne transponovať smernice, ale v pozícii povinne vykonávať nariadenia. Druhý dôvod pre túto zmenu je skutočnosť, že Európska únia upustila od tzv. paralelnej úpravy pravidiel podnikania v cestnej doprave v prípadoch, keď potrebné pravidlá sú upravené mnohostrannými medzinárodnými zmluvami alebo európskymi dohovormi alebo závermi medzinárodných organizácií. Preto navrhovaný zákon o cestnej doprave musí vytvoriť potrebné vnútroštátne nadväznosti aj na niektoré medzinárodné zmluvy. Navrhovaný zákon upravuje predovšetkým kompetencie vnútroštátnych slovenských orgánov verejnej správy na vykonanie nariadení Európskeho parlamentu a Rady a medzinárodných zmlúv, ale aj sankcie za porušovanie ustanovených pravidiel. To je vždy ponechané samozrejme na vnútroštátnu právnu úpravu. Ďalej navrhovaný zákon upravuje pravidlá podnikania v cestnej doprave, zabezpečovanie dopravnej obslužnosti územia v pravidelnej autobusovej doprave, práva a povinnosti dopravcov a cestujúcich v autobusovej doprave a v taxislužbe, podmienky prepravy nebezpečných vecí a verejnú správu v cestnej doprave. Návrh zákona nebude mať dodatočný dopad na rozpočet verejnej správy. Nebude mať priame dopady na obyvateľstvo a na životné prostredie. Bude mať zmiešané, teda pozitívne aj negatívne, vplyv na podnikateľské prostredie. Bude mať pozitívny dopad na informatizáciu spoločnosti. Vážené dámy a páni, týmto vás žiadam o podporu predloženého návrhu zákona. Ďakujem pekne.
Bugár, Béla, podpredseda NR SR (2011-12-01):
Ďalej v rozprave vystúpi pán poslanec Kažimír. Pán poslanec, nemáte záujem?
Kiššová, Jana, poslankyňa NR SR (2015-02-05):
Pôvodné číslo programu bolo 50, 51, 52 a čísla tlače 1362, 1364 a 1385, to je zákon o cestnej doprave.
Bugár, Béla, podpredseda NR SR (2018-09-17):
Pán poslanec Poliačik.
Hrnčiar, Andrej, podpredseda NR SR (2017-02-08):
Poprosím o kľud v rokovacej sále. Pani poslankyňa, chcem sa opýtať, či ešte to máte, už končíte? Nech sa páči.
Zajac, Pavol, poslanec NR SR (2013-11-29):
Vážený pán kolega Hudacký, na úvod svojho vystúpenia ste spomínali to, že táto vláda vlastne vyhlásila taký boj proti podnikateľom. Naozaj, aj ja chcem povedať pánu ministrovi, pán minister, podnikatelia nie sú teroristi. Proti podnikateľom netreba viesť triedny boj. Naozaj rozumiem tej snahe, že sú podnikatelia, ktorí zneužívajú dnešný daňový systém a proti tým podnikateľom môže daňový úrad postupovať podľa dnes platných predpisov. Ale sú podnikatelia, ako začínajúci podnikatelia, ktorí prvé tri – štyri roky majú problém vôbec prežiť, existovať, sú eseročky, ktoré nemajú žiaden obrat počas niekoľkých rokov a po niekoľkých rokoch môžu začať podnikať. Sú napríklad urbariáty, ktoré niekoľko rokov neťažia drevnú hmotu a aj tak budú musieť platiť daňovú licenciu. Naozaj treba selektívne pristupovať k tým, ktorí zneužívajú dneska daňový systém a na rozdiel k tým, ktorí napríklad zamestnávajú, viacerí kolegovia už to povedali, ktorí zamestnávajú troch – štyroch ľudí, tí platia iné dane. Treba vylepšovať prostredie podnikateľské a nie ho zhoršovať. Sám viete, že v makroekonomickom vývoji na rok 2013 najväčší výpadok máte v daniach a odvodoch pre Sociálnu poisťovňu a zdravotné poisťovne skrz vyššiu nezamestnanosť, aká bola naplánovaná. A tým pádom Sociálna poisťovňa, zdravotné poisťovne majú nižší príjem. Myslím si, že zavedenie daňových licencií môže priniesť a prinesie vyššiu nezamestnanosť a menší príjem do sociálnej a zdravotnej poisťovne.